[{"text_idx": "#000000", "text": "Kui ko\u0303ik plaanipa\u0308raselt la\u0308heb, hakkab juba selle aasta su\u0308gisel pihta Rail Balticu po\u0303hitrassi ehitamine Harju maakonnas, kus alustada tuleb U\u0308lemiste terminali juurest algava osaga."}, {"text_idx": "#000002", "text": "Rail Balticu Estonia juhi so\u0303nul vo\u0303iks eelduslikult ka\u0308esoleval aastal veel ehitushankeni jo\u0303uda ligikaudu 30 kilomeetrit raudtee po\u0303hitrassist. See ta\u0308hendaks, et 2024. aasta esimeseks pooleks oleks ehituses juba ligikaudu 40 kilomeetrit Rail Balticu raudteest."}, {"text_idx": "#000003", "text": "Harjumaa esimese po\u0303hitrassi raudteelo\u0303igu ehitamiseks va\u0308lja kuulutatud hankele oodatakse pakkumisi 2023. aasta 16. ma\u0308rtsini. Eeldatavaks maksumuseks on 24 miljonit eurot."}, {"text_idx": "#000004", "text": "U\u0308lemiste jaama idaku\u0308ljest algav ehituslo\u0303ik on 4,8 km pikk ning kulgeb kuni Lagedi tee ristumiseni Soodevahes, Rae vallas. Ehituslo\u0303iku ja\u0308a\u0308b ka osaline U\u0308lemiste veeremidepoo muldkeha ehitus, samuti tuleb ehitada perspektiivse so\u0303iduautode pealelaadimise jaama raudteeosa muldkeha."}, {"text_idx": "#000005", "text": "Rajatava po\u0303hitrassi muldkeha laius on antud lo\u0303igus 14 kuni 20 meetrit ning hanke o\u0303nnestumise korral plaanitakse ehitusto\u0308o\u0308dega alustada 2023. aasta su\u0308gisel."}, {"text_idx": "#000006", "text": "Koos raudtee muldkehaga rajatakse ka vajalik drenaaz\u030c, kaablikanalisatsioonid, maaparandussu\u0308steemid, tugimu\u0308u\u0308rid ja teostatakse erinevate tehnovo\u0303rkude u\u0308mberto\u0303stmised, samuti tuleb raudteemuldesse antud lo\u0303igul ehitada ka u\u0308ks truup, millega tagatakse la\u0308bipa\u0308a\u0308s va\u0308ikeloomadele."}, {"text_idx": "#000007", "text": "Harju Elu uuris ka kohalikest omavalitsustest: kui valmis ollakse suure trassi ehituse alguseks?"}, {"text_idx": "#000009", "text": "Hetkel on Rail Baltic (RB) Rae vallas omandamas trassi ehitamiseks vajalikke maid. Valmis on ehitatud Tallinna-Tartu maantee-alune viadukt ning ja\u0308rgmiseks kavandatakse Po\u0303rguva\u0308lja tee viadukti. Assaku peatuse osas on ka\u0308imas detailplaneeringu koostamine ja lepingulised la\u0308bira\u0308a\u0308kimised. Eelnevalt on juba vastu vo\u0303etud RB hoolde veeremidepoo detailplaneering Suur-So\u0303jama\u0308el. Rae valda la\u0308biva trassi ulatuses oleme olnud kaasatud projekteerimisfaasis."}, {"text_idx": "#000010", "text": "Kohaliku RB peatuse asukoht on Rae vallas va\u0308ga hea \u2013 Assakul. Ka koosto\u0308o\u0308 RB-ga on sujunud ha\u0308sti. Plaanide ja projektide koostamisel alustasid RB ja Rae vald koosto\u0308o\u0308d varakult. See on andnud vallale vo\u0303imaluse u\u0308hendada erinevaid taristuprojekte, transpordiskeeme ja Rae valla arengusuundi nii, et ko\u0303ik omavahel ka kokku sobiks ja lo\u0303puks nende koostoimimine juhuslik ei oleks, vaid la\u0308bimo\u0303eldud ja analu\u0308u\u0308situd."}, {"text_idx": "#000011", "text": "Meie visioon on luua Rae valda funktsionaalseid transpordikeskuseid, kus koonduvad erinevad transpordiliigid \u2013 u\u0308ks neist tulekski Assakule, RB peatuse juurde. Va\u0308ga mo\u0303nus oleks na\u0308iteks so\u0303ita alla kahe tunni Riiast Assakule, rongilt maha tulla ja liikuda edasi kas trammi, rendiauto vo\u0303i to\u0303ukerattaga. Loomulikult hakkab peatusesse tooma ka kergliiklusteede vo\u0303rgustik."}, {"text_idx": "#000012", "text": "Seda peatust siin Assakul ei oota ainult Rae vald, vaid ko\u0303ik la\u0308heduses olevad omavalitsused, kelle jaoks hakkab see samamoodi olema oluliseks transpordiso\u0303lmeks olema, lisaks hakkab Assaku olema Rail Balticu jaoks ka Tallinna U\u0308lemiste avariipeatus. Seeto\u0303ttu loodame, et leitakse siiski vo\u0303imalus ka Assakule suurem jaamahoone pu\u0308stitada, sest Harjumaa regiooni maama\u0308rgiks see koht siin teatud mo\u0303ttes kindlasti kujuneb."}, {"text_idx": "#000014", "text": "Seoses Rail Balticu tulekuga on meie suurim hirm, et see toob kaasa rongiga reisijate arvu va\u0308henemise. Inimesed kolivad keskkonnaso\u0303braliku raudtee asemel autodesse ning bussidesse. Po\u0303hjuseks asjaolu, et Saku ja Rapla vahel kulgevad uus kiirraudtee ja olemasolev Edelaraudtee praktiliselt ko\u0303rvuti ning riigil ei ja\u0308tku mo\u0303lema arendamiseks ja ka\u0308igushoidmiseks vahendeid."}, {"text_idx": "#000015", "text": "Prioriteetseks on kuulutatud mo\u0303istagi Rail Baltic, millele soovitakse liikuma panna ka kohalik rong. Olemasoleva raudtee sulgemisest keegi ta\u0308na otseso\u0303nu ra\u0308a\u0308kida ei julge, kuid selle teiseja\u0308rguliseks kuulutamise kohta on selged ma\u0308rgid olemas. Tagasiminek on juba see, kui siia ei tule la\u0308hiajal vajalikke investeeringuid, mis mo\u0308o\u0308daso\u0303idujaamade ehitamise na\u0308ol aitaks rongide va\u0308ljumissagedust to\u0303sta. Ko\u0303ik vahendid la\u0308hevad ja\u0308rgmisel ku\u0308mnendil kiirraudteese, kuid sellele tuleb kordades va\u0308hem peatusi ning need hakkavad asume asustusest kaugel."}, {"text_idx": "#000018", "text": "Kiili valla elanikele toob RB rajamine ebao\u0303nnestunud trassivaliku to\u0303ttu rohkem probleeme kui ro\u0303o\u0303mu, sellest on juba korduvalt juttu olnud. Kohalik peatus on Luige alevikus, kuid potentsiaalsete reisijate vaates logistiliselt ta\u0308iesti ebasobivas kohas, Luige baasi taga rabas, ligi 500 meetri kaugusel Viljandi maanteest."}, {"text_idx": "#000019", "text": "Hetkel puudub selgus isegi sinna ligipa\u0308a\u0308sutee osas. Kuna tegu on ka kaitseva\u0308e harjutusva\u0308lja territooriumiga, ja\u0308a\u0308b Luige peatus aastaku\u0308mneteks u\u0308ksikuks objektiks keset lagedat raba ilma vo\u0303imaluseta, et sinna la\u0308hedusse tekiks veel midagi. Reaalsus on, et 80% vallaelanikest, kes elavad Kangrus, Vaelas, Kiilis, Saustis vo\u0303i sealsamas Luigel, jo\u0303uavad isikliku autoga linna oma to\u0308o\u0308kohta igal juhul kiiremini ja mugavamalt, kui kavandatava rongiga."}, {"text_idx": "#000020", "text": "Luigele raudteejaama minek \u2013 mida peaks ka paratamatult tegema autoga \u2013 on enamuse jaoks hoopis vales suunas liikumine. Eelnevat arvestades on raske olla u\u0308learu optimistlik, et see meie kohalik peatus sisulises mo\u0303ttes to\u0308o\u0308le hakkab."}, {"text_idx": "#000023", "text": "Hoiame Sind kursis iga valdkonna erakorraliste uudistega."}, {"text_idx": "#000024", "text": "77. aastat loetuim kohalik ajaleht Harjumaal!"}, {"text_idx": "#000025", "text": "Mustama\u0308e tee 46, 10621 Tallinn, Eesti"}]